Om en ny Zygnema-Art med Azygosporer. 



Mr ^4 • vis 



Emma Hallas. 



(Hertil Tavle 1 og 2). 



I Begyndelsen af April Maaned 1894 gjorde jeg en 

 Exkursion til Amager, hovedsagelig for at finde Spirogyra- 

 Arter. Af disse havde jeg samme Foraar gjort en rig Høst 

 i Kjøbenhavns nærmeste Omegn, og derfor kom jeg lidt senere, 

 end jeg ellers plejede, ud til Amager. 



Da jeg begyndte at gaa paa Vejen mellem Fællederne, 

 var der saa meget Vand til alle Sider, at det saa ud, som 

 om jeg skulde vandre lige ud i Havet. Grøfterne vare fyldte 

 med Vand, og det begyndte endog at dække noget af Vejen, 

 de smaa Damme vare dobbelt saa store, som de ellers plejede 

 at være, store Pytter og Oversvømmelser fandtes alle Vegne, 

 Vand var der nok af, men dette Vand var saa klart som 

 vort Drikkevand. Alger fandtes der ikke for Øjeblikket. • 



Inden jeg vendte om, opdagede jeg dog midt i det 

 klare Vand paa det dybeste Sted en underlig, graahvid, tæt 

 sammenfiltret Masse, paa en Valnøds Størrelse, der var i 

 Færd med at synke til Bunds. Det kostede mig ikke saa 

 lidt Umage at faa denne Masse fat, og hvis jeg ikke havde 

 haft min Algesøger (en Stang, hvortil der fastgjøres en 

 Ketser af tæt Silketøj) med, var det vist næppe lykkedes. 



Botanisk Tidsskrift. 20. Bind. 1 



